એથી જ અમેરિકામાં પેઇનકિલરનું મોટું માર્કેટ છે. અમેરિકામાં ફાર્માનું જ મોટું માર્કેટ છે. અમેરિકન ફાર્મા કંપનીઓ જંગી બજેટ ધરાવે છે. તે નવી નવી દવાઓ શોધ્યા કરે છે અને દુનિયાભરમાં વેચ્યા કરે છે. તેથી પેઇનકિલર સામે બહુ ઉહાપોહ થાય ત્યારે કરોડો રૂપિયાની એડ કેમ્પેઇન ફાર્મા લોબી ચલાવતી હોય છે. વધારે પડતી દવાઓને કારણે 64,000નાં મોત થયાં હોય તેવા કિસ્સામાં સૌથી વધુ દર્દીઓએ ફેન્ટાનિલ, ઉપરાંત ઓક્સિકોન્ટિન અને પર્કોસેટ નામની પેઇનકિલર દવાઓ લીધી હતી. ફાર્મા કંપનીઓના વકીલો દલીલ કરતાં હોય છે કે દવાના કારણે નહીં, દવાના વધારે પડતા સેવનના કારણે લોકો મરે છે.